Lounès Gaouaoui

Lounès Gaouaoui () er ein algerisk tidlegare fotballspelar og -trenar. Sidan 2001 har han delteke i 48 kampar for det algeriske landslaget.

 Klubbkarriere 
Gaouaoui skreiv under kontrakt for klubben Kabylie, frå heimbyen hans, Tizi Ouzou, i 1999. Han spelte i åtte år for klubben. Med dei vann han den algeriske ligaen to gonger, i 2004 og 2006, og kom på andreplass i 2002 og 2005. I 2000, 2001 og 2002 var han med å vinna CAF-cupen, den afrikanske versjonen av UEFA-cupen. Han spela som keeper for Chlef frå 2009 til 2010 i den algeriske fotballigaen.

 Landslagskarriere 
Gaouaoui spelte den første landskampen sin for Algerie 30. desember 2001 mot Senegal, og vart fast på landslaget i 2004. Han var med på det algeriske landslaget som kom til kvartfinalen i Afrikameisterskapen i 2004. Han var Algerie sin førstekeeper fram til og med mesteparten av kvalifiseringa til fotball-VM i 2010, men då han fekk blindtarmbetennelse, gjekk han glipp av den siste, avgjerande kvalifiseringskampen mot Egypt hausten 2009, der han vart erstatta av Faouzi Chaouchi. Han gjekk òg glipp av Afrikameisterskapen i 2010.

 Kjelder 
Denne artikkelen begynte basert på stoff frå fransk og engelsk wikipedia 13. mars 2010.

Bakgrunnsstoff
 Lounès Gaouaoui - Player profile. Transfermarkt

Kategori:Algeriske fotballspelarar
Kategori:Spelarar i Fotball-VM 2010